સુરજે માથૂ ઉચક્યું અને એના ચહેરા પર પ્રશ્ન હતો, એ સમજીને રતને આગળ ચલાવ્યુ કે રાજેન્દ્રભાઇના લગ્ન ની વાત છાને છપને છેલ્લા ૬ મહિનાથી તારકેશ અમીનની દિકરી સાથે ચાલતી હતી. લગભગ બધું પાકે પાયે હતું. રાજેન્દ્રભાઇની પણ લગભગ ના માંથી હા થઇ ગઈ હતી અને આ હમણાંજ સમાચાર આવ્યા કે જંયતભાઇ નો દિકરો આજે સવારે જ તારકેશ અમીનની દિકરી ને લઇ ભાગી ગયો. બા નું માનવું છે કે જંયતભાઇનો આમાં હાથ હશે કારણ કે સુધાભાભી (જંયતભાઇના પત્ની) ને આપણે ત્યાં માંગુ નાખ્યુ છે તેની જાણ હતી.